ኣብቲ ሽዕኡ እዋን ኣዘዝቲ ሰራዊት ኤርትራ ዝነበሩ ኤርትራውያን እንከይተረፈ ወራሪ መንግስቲ ኤርትራ ምንባሩ ይምስክሩ ስለዘለዉ መንግስቲ ኤርትራ ወራሪ ከምዝኾነ ፍሉጥ እዩ። ስለዚ "ወያነ እያ ወሪራ ናብዚ ኣብጺሓትና" ዝብል ናይ እኒ ኢሳይያስ ደርፊ ህዝቢ ኤርትራ ይኹን ሰራዊቶም ክኣምኖም ኣይኽእልን። ዝተወሰደካ መርየት ብዅናት ኣምሊስካ ጉዳይ ዶባትካ ብሽምግልና ኣይፈትሕን ኣይበሃልን። እቲ ቀንዲ ነገር ዘባእሰና ዶብ ኣይነበረን። ኢሳይያስ ዝወረረና ዶብ ጎዲልዎ ኣይኮነን። እንታይ ድኣ እንተይልና ከምታ ሕዚ ዝገብራ ዘሎ ኣብ ኢትዮጵያ ኢዱ ኣእትዩ ድሌታቱን ኣረኣእያታቱን ከሰርጽ ብዘይምኽኣሉ ምኽንያት ብሓይሊ ተጽዕኖ ፈጢሩ ድሌቱ ከማልእ ካብ ምድላይ ዝብገስ ጌጋ እዩ ፈጺሙ። ምንጪ ስእሊ, Yemane G/meskel ቢቢሲ፦ እዚ ኩሉ ሓሊፉ ሎሚ ብመሪሕነት ቀዳማይ ሚኒስትር እቲ ጸገም ተፈቲሑ ዕርቀ ሰላም ተፈጺሙ ኣሎ። እንተኾነ ግን ሕዚ እውን ዶባት ኣይተመልከተን ዘሎ። ብወገን መንግስቲ ኤርትራ ፕረዚደንት ኢሳይያስ ኣፈወርቂ፡ "ዶባትና ከይጥረር መራሕቲ ወያነ እዮም ዓንቂፎም" እዩ ዝብልኩም እሞ ንምንታይ?
